Document ID: 32001D0793

Kommissionens beslutning
af 9. november 2001
om ændring af beslutning 2000/585/EF for så vidt angår import af kød af vildtlevende og opdrættet fjervildt fra Argentina, Thailand og Tunesien
(meddelt under nummer K(2001) 3410)
(EØS-relevant tekst)
(2001/793/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/494/EØF af 26. juni 1991 om dyresundhedsmæssige betingelser for handel inden for Fællesskabet med fersk fjerkrækød og for indførsel heraf fra tredjelande(1), senest ændret ved direktiv 1999/89/EF(2), særlig artikel 11, 12 og 14,
under henvisning til Rådets direktiv 92/45/EØF af 16. juni 1992 om sundhedsmæssige og dyresundhedsmæssige problemer i forbindelse med nedlægning af vildtlevende vildt og afsætning af kød heraf(3), senest ændret ved direktiv 97/79/EF(4), særlig artikel 16, stk. 2 og 3,
under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der, for så vidt angår disse betingelser, ikke er underlagt specifikke fællesskabsbestemmelser, som omhandlet i bilag A, kapitel 1, i direktiv 89/662/EØF og, for så vidt angår patogener, i direktiv 90/425/EØF(5), senest ændret ved Kommissionens beslutning 1999/724/EF(6), særlig artikel 10, og
ud fra følgende betragtninger:
(1) Bilag II til beslutning 2000/585/EF af 7. september 2000 om dyre- og sundhedsmæssige betingelser og udstedelse af sundheds- og hygiejnecertifikat ved import af kød af vildtlevende og opdrættet vildt og kaninkød fra tredjelande og om ophævelse af Kommissionens beslutning 97/217/EF, 97/218/EF, 97/219/EF og 97/220/EF(7), senest ændret ved beslutning 2001/736/EF(8), indeholder en liste over de tredjelande, som er berettiget til at udstede certifikater for de forskellige kategorier af kød af vildtlevende eller opdrættet vildt.
(2) Bestemte betingelser skal opfyldes afhængigt af dyresundhedssituationen i de forskellige tredjelande, og de er afspejlet i sundheds- og hygiejnecertifikaterne.
(3) Dyresundhedssituationen vedrørende Newcastle disease hos fjerkræ er blevet forbedret i Argentina og Thailand. Import af kød af vildtlevende fjervildt bør derfor tillades, og betingelserne for kød af opdrættet fjervildt bør ændres for Argentina og Thailand.
(4) Kommissionen har på et kontrolbesøg i Tunesien i oktober 2000 konstateret, at dyresundhedssituationen i fjerkræsektoren og kontrollen hermed er tilfredsstillende. Som følge af kontrolbesøgets resultater og de garantier, der er modtaget, kan det tillades, at kød af opdrættet fjervildt indføres fra Tunesien til EF.
(5) En fejl i model J certifikatet for kød af vildsvin bør ændres ved denne lejlighed.
(6) Beslutning 2000/585/EF bør derfor ændres tilsvarende.
(7) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
1. Bilag II til beslutning 2000/585/EF affattes som angivet i bilag I til nærværende beslutning.
2. Model J certifikatet i bilag III til beslutning 2000/585/EF affattes som angivet i bilag II til nærværende beslutning.
Artikel 2
Denne beslutning gælder for import af kød af vildtlevende og opdrættet vildt, for hvilket der udstedes certifikat fra den 1. december 2001.
Artikel 3
Denne beslutning er rettet til medlemsstaterne.
Udfærdiget i Bruxelles, den 9. november 2001.

Labels: 3
17
5